**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ, ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ, ԼՐԱՑՈՒՄՆԵՐ ԵՎ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |
| --- | --- | --- | --- |
| **1.ՀՀ ֆինանսների նախարարություն** | | 03.04.2023թ. | |
| N **01/9-1/5847-2023** | |
| 1. Նախագծով առաջարկվում է ՀՀ 2023թ-ի պետական բյուջեի «1004. Ոռոգման համակարգի առողջացում» ծրագրի «31007. Ջրային տնտեսության հիդրոտեխնի­կական սարքավորումների տեղադրման աշխատանքներ» միջոցառման` գնումների ընթացա­կարգերի արդյունքում տնտեսված 144,161.0 հազ. դրամը և նույն ծրագրի «31014. Ջրամբարների վերականգնման և վերազինման աշխատանքներ» միջոցառման գծով նախատեսված միջոցներից տնտեսված 29,328.5 հազ. դրամը, ընդամենը 173,489.5 հազ. դրամ, վերաբաշխել ծրագրերի և միջոցառումների միջև՝ 2022թ-ին սկսած աշխատանքների ավարտման համար՝ 120,129.5 հազ. դրամ, ՀՀ 2023թ-ի պետական բյուջեի «31013. Փոքր և միջին ջրամբարների կառուցում» միջոցառման շրջանակներում առաջացած լրացուցիչ պահանջի լրացման համար՝ 36,700.0 հազ. դրամ և ընթացիկ տարում առաջնահերթ դիտարկվող նոր օբյեկտի՝ Թալին 1 պոմպակայանի վերականգնման աշխատանքների նախագծանա­խահաշվային փաստաթղթերի ձեռքբերման համար՝ 16,660.0 հազար դրամ (պայմանագրերը կնքվել են 10.02.2023թ-ին):   2022 թվականին սկսված աշխատանքների ֆինանսավորման հետ կապված առարկություններ չունենք:  Առաջարկում ենք նոր նախաձեռնությունների մասով նախատեսված միջոցներն ուղղել ՀՀ կառավարության պահուստային ֆոնդ՝ ներկա փուլում առաջնահերթ դիտարկվող միջոցառումներին վերաբաշխելու նպատակով, և իրականացվելիք աշխատանք­ների առաջնահերթության ու հրատապության վերաբերյալ համապատասխան հիմնավո­րումների առկայության պարագայում՝ անդրադառնալ ՀՀ կառավարության պահուստային ֆոնդից նշված աշխատանքների ֆինանսավորման հարցին:  Ընդ որում, ներկայումս քննարկվում է վարկային և դրամաշնո­րհային ծրագրերի շրջանակներում փոխարժեքների նվազեցումից կապալառուների կրած վնասների փոխհատուցման հարցը և առաջարկվող նվազեցումները կարող են դիտարկվել վերջինի ֆինանսավորման աղբյուր: | Չի ընդունվել։  Նախագիծը բխում է ՀՀ կառավարության 2021 թվականի օգոստոսի 18-ի «Հայաստանի Հանրապետության կառավարության 2021-2026 թվականների ծրագրի մասին» N 1363-Ա որոշմամբ հաստատված Հավելվածի «3.Ենթակառուցվածքների զարգացում» բաժնի «3.3 Ջրային տնտեսություն» ենթաբաժնի և 2021 թվականի նոյեմբերի 18-ի N 1902-Լ որոշմամբ հաստատված «ՀՀ կառավարության 2021-2026 թվականների գործունեության միջոցառումների ծրագրի» 83.15 կետի (որով նախատեսվում է 2023 թվականից մեկնարկել ՀՀ Սյունիքի մարզի Լիճքի (Մեղրի) ջրամբարի կառուցման նախագծային աշխատանքները, որոնք հիմք կհանդիսանան ջրամբարի կառուցման ծրագրի իրականացման հետագա ընթացքի համար) և 80.2 կետի (Նախատեսվում է իրականացնել ոռոգման համակարգերի վերականգնմանն ուղղված կապիտալ ներդրումներ) պահանջներից։  Թալինի-1 պոմպակայանի իշխման տակ ընկած է շուրջ 1400 հա հողատարածք, որից փաստացի ոռոգվում է շուրջ 560 հա-ը, և խնդրի վերաբերյալ գրություններ են ստացվել համայնքի ղեկավարի, մարզպետի կողմից։  Միաժամանակ, ներկայացաված նոր նախաձեռնությունների մասով Նախագծով պահանջվող գումարն առաջարկվում է վերաբաշխել տնտեսված միջոցների հաշվին։ | |
| 1. Նախագծում առկա խմբագրական բնույթի վրիպակների վերաբերյալ առաջարկում ենք հետևյալը.   Նախագծի N 6 հավելվածում՝   * «1004» ծրագրի «31007» միջոցառման մեջ ներառված 45241152 ԳՄԱ կոդի անվանումը նշել «Շինարարական աշխատանքներ հիդրոմեխանիկական կառույցների համար», իսկ «1017» ծրագրի «21001» միջոցառման մեջ ներառված 45611300/1 ԳՄԱ կոդի անվանումը՝ Այլ շենքերի, շինությունների հիմնանորոգում, * «1004» ծրագրի «31013» միջոցառման մեջ ներառված 71241200/4 ԳՄԱ կոդի փոխարեն նշել 71241200/510 կոդը, * «Միավորի գինը» սյունակից հանել նվազեցվող ֆինանսական ցուցանիշները: | Ընդունվել է։ | |
| **2.ՀՀ վարչապետի աշխատակազմի իրավաբանական վարչություն** | | **02.05.2023թ.** | |
| **N 02/16.16/14699-2023** | |
| Նախագծով նախատեսվում է թույլատրել ՀՀ տարածքային կառավարման և ենթակառուցվածքների նախարարության ջրային կոմիտեին փոփոխություն կատարել գնման պայմանագրում՝ *չկիրառելով* (…) *պայմանագրի 5.3-րդ կետով նախատեսված տույժը:* Այս առումով հարկ է նկատի ունենալ, որ նախագծի նախաբանում նշված նորմերը իրավական հիմք չեն հանդիսասնում ՀՀ կառավարության կողմից որևէ պայմանագրային իրավահարաբերության շրջանակներում ձևավորված տույժերը ուղղակիորեն ներելու համար: Միևնույն ժամանակ, հարկ է նկատի ունենալ, որ նախագծի նախաբանում նշված կարգի 57-րդ կետում նշվում է՝ պայմանագրի կողմերից անկախ գործոնների ազդեցությամբ *պայմանագրի փոփոխման* յուրաքանչյուր դեպք սահմանում է ՀՀ կառավարությունը:  Միևնույն ժամանակ որոշման նախագծի նախաբանում նշված հղումը՝ ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 3-րդ կետը վերաբերելի չէ, քանի որ 3-րդ կետով նախատեսված պայմանը կարող է կիրառվել, եթե հրապարակված կամ մասնակցին *տրամադրված չէ հրավեր*, մինչդեռ ներկայացված նախագծով նախատեսվում է փոփոխություններ կատարել արդեն իսկ կնքված գնման պայմանագրում: | Ընդունվել է:  Նախագծում կատարվել է համապատասխան խմբագրում: | |